cyanic-selkie/wikianc huggingface dataset:
पराबैंगनी
खोज
इनकी खोज इस प्रेक्षण से बहुत कुछ जुङी हुई हैं, कि रजत नीरेय लवण (सिल्वर क्लोराइड) धूप पङने पर काले पङ जाते हैं। 1801 में जोहन्न विल्हैम रिटर ने एक विशिष्ट प्रेक्षण किया, कि बैंगनी प्रकाश के परे (ऊपर) अप्रत्यक्ष किरणें, रजत नीरेय के लवण में भीगे कागज को काला कर देतीं है। उसने उन्हें डी-ऑक्सिडाइजिंग किरणें कहा जिससे कि उनकी रसायनीय क्रियाओं पर बल दिया जा सके साथ ही इन्हें वर्णक्रम के दूसरे सिरे पर उपस्थित ऊष्म किरणों से पृथक पहचाना जा सके। कालांतर में एक सरल शब्द रासायनिक किरणें प्रयोग हुआ। जो कि उन्नीसवीं शताब्दी तक चला, जब जाकर दोनों के ही नाम बदले और पराबैंगनीएवं अधोरक्त' कहलाए।
या मुहम्मद
या
"या" मूलतः अरबी का शब्द है जिसका अर्थ संस्कृत के "हे" (मसलन: "हे प्रभु") और हिन्दी-उर्दू के "ऐ" (मसलन: "ऐ मालिक") शब्द से मिलता जुलता है।
पराबैंगनी
शब्द की उत्पत्ति
नाम बैंगनी से परे  यानी पराबैंगनी इसलिए पङा क्योंकि ये प्रत्यक्ष प्रकाश की सर्वाधिक आवृत्ति एवं न्यूनतम तरंग दैर्घ्य वाले बैंगनी से भी अधिक आवृत्ति वाली,साथ ही ; कम तरंग दैर्घ्य वाली होतीं हैं। इन्हें अँग्रेजी़ में अल्ट्रा वॉयलेट रेय्ज़ कहा जाता है।
तोकमाकारी
तोकमाकारी (Tokmakari) भारत के त्रिपुरा राज्य के पश्चिम त्रिपुरा ज़िले में स्थित एक गाँव है। यह बोड़ोकाथाल से लगभग 2 किमी दूर, बोड़ोमुड़ा पहाड़ियों और सुमली नदी के बीच बसा हुआ है।
चिलकल्लु (कृष्णा)
चिलकल्लु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
चामुंडी एक्स्प्रेस 6216
चामुंडी एक्स्प्रेस 6216  भारतीय रेल द्वारा संचालित एक मेल एक्स्प्रेस ट्रेन है। यह ट्रेन बंगलौर सिटी जंक्शन रेलवे स्टेशन (स्टेशन कोड:SBC) से 06:15PM बजे छूटती है और मैसूर जंक्शन रेलवे स्टेशन (स्टेशन कोड:MYS) पर 09:10PM बजे पहुंचती है। इसकी यात्रा अवधि है 2 घंटे 55 मिनट।
मंसी, इंडियाना
मंसी डेलावेअर काउंटी, इंडियाना, संयुक्त राज्य अमेरिका में एक छोटा सा शहर है। सन २००० की जनगढ़ना के मुताबिक इसकी जनसंख्या 67,430 है।
बनारसी बाबू (1973 फ़िल्म)
बनारसी बाबू 1973 में बनी हिन्दी भाषा की फिल्म है।
डुंगरी चक कक्साड N.Z.A., धारी तहसील
डुंगरी चक कक्साड N.Z.A., धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
अजयगढ़
अजयगढ़ (Ajaigarh) भारत के मध्य प्रदेश राज्य के पन्ना ज़िले में स्थित एक ऐतिहासिक नगर है।
यह एक बुन्देला रियासत की राजधानी थी।
विवरण
पन्ना के निकट बसा ६.८१ वर्ग किलोमीटर में फैला अजयगढ़ अपने लगभग १२५० साल पुराने दुर्ग, प्राकृतिक सुषमा और वन्य-सम्पदा के लिए प्रसिद्ध है। यह नगर पंचायत है।
संक्षिप्त-इतिहास
ब्रिटिश राज के दौरान अजयगढ़, राजसी-राज्य अजयगढ़ की राजधानी था। बुन्देलखंड राज्य के वीर महाराजा छत्रसाल बुन्देला(1649-1731) के वंशज बुंदेला क्षत्रिय जैतपुर के महाराजा कीरत सिंह बुन्देला के पौत्र (दत्तक पुत्र गुमान सिंह बुन्देला के पुत्र) बखत सिंह बुन्देला ने सन १७६५ में इस राज्य की स्थापना की थी। सन 1809 में रियासती अजयगढ़-राज पर अंग्रेजों ने कब्जा कर लिया था और तब यह 'सेंट्रल इंडिया एजेंसी' की 'बुंदेलखंड एजेंसी' का भाग बनाया गया।
जनसँख्या
1901 में इसकी आबादी 78,236 और क्षेत्रफल 771 मील (1997 वर्ग किमी) था। अक्सर मलेरिया का शिकार रहे इस पहाड़ी शहर में सन 1868-1869 और 1896-1897 में यहाँ बहुत भीषण अकाल पड़े। २००१ की जनगणना में यहाँ की जनसंख्या 13,979 थी- जो २०११ की जनगणना के अनुसार 16,665 हो गयी।
दर्शनीय-स्थल
यहाँ का किला जो नीचे बसी आबादी समुद्र तल से 1744 फिट व धरातल से लगभग 860 फिट ऊंचाई पर स्थित है। अजयगढ़ का दुर्ग अनेक ऐतिहासिक-भग्नावशेषों का भंडार है।
"सर्वतोभद्र स्तम्भ – कालंजर" नामक लेख जो श्री जी. एल. रायकवार एवं डॉ॰ एस. एन. यादव ने लिखा है के अनुसार -" कालंजर दुर्ग को सर्वाधिक प्रसिद्धि चन्देलों के शासन काल में प्राप्त हुई। कालंजर का चन्देल इतिहास में महत्त्व इस कथन से सत्यापित होता है कि चन्देलों का सम्पूर्ण इतिहास कालंजर एवं अजयगढ़ दुर्ग के चारों ओर ही केन्द्रित रहा।
खजुराहो से 80 किलोमीटर दूर अजयगढ़ का दुर्ग है। यह दुर्ग चंदेल शासन के अर्धकाल में बहुत महत्त्वपूर्ण था। विन्‍ध्‍य की पहाड़ियों की चोटी पर यह किला स्थित है। किले में दो प्रवेश द्वार हैं। किले के उत्तर में एक दरवाजा और दक्षिण पूर्व में तरहौनी द्वार है। दरवाजों तक पहुंचने के लिए 45 मिनट की खड़ी चट्टानी चढ़ाई चढ़नी पड़ती है। किले के बीचोंबीच अजय पलका तलाव नामक झील है। झील के अन्त में जैन मंदिरों के अवशेष बिखरे पड़े हैं। झील के किनारे कुछ प्राचीन काल के स्थापित मंदिरों को भी देखा जा सकता है। किले की प्रमुख विशेषता ऐसे तीन मंदिर हैं जिन्हें अंकगणितीय विधि से सजाया गया है। भारतीय पुरातत्व विभाग ने कुछ समय पहले इस किले की देखभाल का जिम्मा उठाया है। विंध्याचल पर्वत श्रंखला के समतल पर्वत पर स्थित अजयगढ़ का किला आज भी लोगों के लिए रहस्यमय व आकर्षण का केंद्र बिंदु बना हुआ है।
नरैनी से 47 किलोमीटर दूर यह धरोहर कालींजर से दक्षिण-पश्चिम में स्थित है। इस किले का ऊपरी भाग बलुआ पत्थर का है जो अत्यधिक दुर्गम है। यह धरोहर आज भी उपेक्षित है जो नेस्तनाबूत होने की कगार पर पहुंच चुका है। अजयगढ़ का किला चंदेल ,बुन्देला शासकों के शक्ति का केंद्र रहा है। वास्तुकला, स्थापत्य कला एवं शिल्य की दृष्टि इसकी तुलना खजुराहों की कला शिल्प से की जाती है। इस कारण किले को मदर ऑफ खजुराहों भी कहा जाता है। लोगों का मानना है कि अजयगढ़ किला का नाम किसी भी अभिलेख में नहीं मिलता है। प्राचीन अभिलेखों में इस दुर्ग का नाम जयपुर मिलता है। किले से प्राप्त अभिलेखों के अनुसार अजयगढ़ का नाम नांदीपुर भी कहा जाता है। कालींजर किला और अजयगढ़ किला के मध्य की दूरी मात्र 25 किलोमीटर है। कालींजर का नाम शिव से अद्भुत बताया जाता है। अजयगढ़ शिव के वाहन नंदी का स्थान भी कहा जाता है। इस कारण इसका नाम नांदीपुर पड़ा।
अजयगढ़ किला प्रवेश करते ही दो द्वार मिलते हैं जो एक दरवाजा उत्तर की ओर दूसरा दरवाजा तरोनी गांव को जाता है जो पर्वत की तलहटी में स्थित है। पहाड़ी में चढ़ने पर सर्वप्रथम किले का मुख्य दरवाजा आता है। दरवाजे के दायीं ओर दो जलकुंड स्थित है जो चंदेल शासक राजवीर वर्मन देव की राज महिषी कल्याणी देवी के द्वारा करवाये गये कुंडों का निर्माण आज भी उल्लेखनीय है। इस दुर्लभ किले में अनेक शैलोत्कीर्ण मूर्तियां मिलती हैं जिनमें कार्तिकेय, गणेश, जैन तीर्थकारों की आसान, मूर्तियां, नंदी, दुग्धपान कराती मां एवं शिशु आदि मुख्य है। ऊपर चढ़ने पर दायीं ओर चट््टान पर शिवलिंग की मूर्ति है। वहीं पर किसी भाषा में शिलालेख मौजूद है। जो आज तक कोई भी बुद्घिमान पढ़ नहीं सका तथा वहीं पर एक विशाल ताला चांबी की आकृति बनी हुयी है जो मूलत: एक बीजक है जिसमें लोगों का मानना है कि किसी खजाने का रहस्य छिपा है। हजारों वर्ष बीत गये परंतु दुर्ग के खजाने का रहस्य आज भी बरकरार है। किले के दक्षिण दिशा की ओर स्थित चार प्रमुख मंदिर आकर्षण के केंद्र है जो चंदेलों महलों के नाम से जाने जाते हैं जो धराशायी होने की कगार पर हैं। ये मंदिर देखने में ऐसा प्रतीत होता है कि खजुराहों व अजयगढ़ का किला एक ही वास्तुकारों की कृति है। अजयपाल मंदिर से होकर एक भूतेश्वर नामक स्थान है जहां गुफा के अंदर शिवलिंग की मूर्ति विराजमान है।
चंदेलकाल के समय कालिंजर एवं अजयगढ़ के इतिहास का स्वर्णिम युग कहा जाता है। उसी समय इन दुर्गो की राजनीतिक सामरिक एवं सांस्कृतिक गरिमा प्राप्त हुई। चंदेलों के आठ ऐतिहासिक किलों में अजयगढ़ भी एक है।
बासनी
बासनी (बासणी, बसनी) राजस्थान में सीकर जिले के लक्ष्मणगढ़ के पास एक गाँव है।
स्थान
बासनी गाँव भारत के राजस्थान राज्य में सीकर जिले की लछमनगढ़ तहसील में स्थित है। यह उप-जिला मुख्यालय लछमनगढ़ से 5 किमी और जिला मुख्यालय सीकर से 33 किमी दूर स्थित है। 2009 के आंकड़ों के अनुसार, सिंगोदरा बासनी गांव की ग्राम पंचायत है। गाँव का कुल भौगोलिक क्षेत्रफल 633.22 हेक्टेयर है। बासनी की कुल आबादी 1,321 है। बासनी गांव में करीब 232 घर हैं। बासनी गांव का पिन कोड 332311 है।
जनसंख्या
1321 (पुरुष: 652, महिलाएं: 669) (जनगणना-2011 के अनुसार)
बासनी के बारे में
जब प्रशासन की बात आती है, तो बसनी गाँव का प्रशासन एक सरपंच द्वारा किया जाता है जो स्थानीय चुनावों द्वारा गाँव का प्रतिनिधि चुना जाता है। 2019 के आंकड़ों के अनुसार, बासनी गांव लक्ष्मणगढ़ विधानसभा क्षेत्र और सीकर संसदीय क्षेत्र के अंतर्गत आता है। लछमनगढ़ सभी प्रमुख आर्थिक गतिविधियों के लिए बासनी का निकटतम शहर है, जो लगभग 5 किमी दूर है। जितेन्द्र सिंह (भाया)
बुड्ढा होगा तेरा बाप
'बुड्ढा... होगा तेरा बाप' (पूर्व शीर्षक बुड्ढा) २००१ में बनी एक बॉलीवुड हिन्दी चलचित्र है। इसका निर्देशन पुरी जगन्नाथ ने अपनी दूसरी हिन्दी फ़िल्म के रूप में किया था। पहली फ़िल्म थी शर्त: द चैलेंज। इस फ़िल्म में मुख्य अभिनय अमिताभ बच्चन, हेमा मालिनी, सोनू सूद, प्रकाश राय, चार्मी कौर, सोनल चौहान एवं रवीना टण्डन ने किये हैं। यह फ़िल्म १ जुलाई २०११ को रिलीज़ हुई थी और इसे आलोचकों से सकारात्मक प्रतिक्रियाएं मिलीं।
ध्वनिपथ
फ़िल्म का संगीत विशाल-शेखर ने दिया है और गीत अन्विता दत्त गुप्तन, विशाल ददलानी एवं स्वानंद किरकिरा द्वारा लिखे गये हैं।
शिवडी, नाशिक
शिवडी (Shivadi) भारत के महाराष्ट्र राज्य के नाशिक ज़िले में स्थित एक गाँव है।
शेडोंग गुफा
शेडोंग गुफा वियतनाम, QuangBinh, वियतनाम के प्रांत में एक गुफा है। यह दुनिया में सबसे बड़ी गुफा है। एक स्थानीय व्यक्ति को 1991 में इस गुफा की खोज की, लेकिन एक ब्रिटिश टीम यह पता लगाया और 2009 में इस गुफा की घोषणा की. लंबाई 6.5 किमी है, ऊंचाई 200 मीटर है, चौड़ाई 150 मीटर वहाँ एक भूमिगत नदी है। (यह गुफा इतनी बड़ी है कि इसकी अपनी नदी अपनी जंगल और अपनी मौसम है।)
मरखोला लगा पांग-घु०५, चौबटाखाल तहसील
मरखोला लगा पांग-घु०५, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
चंडीगढ़ एक्स्प्रेस 2231
चंडीगढ़ एक्स्प्रेस 2231  भारतीय रेल द्वारा संचालित एक मेल एक्स्प्रेस ट्रेन है। यह ट्रेन लखनऊ रेलवे स्टेशन (स्टेशन कोड:LKO) से 10:30PM बजे छूटती है और चंडीगढ़ रेलवे स्टेशन (स्टेशन कोड:CDG) पर 10:15AM बजे पहुंचती है। इसकी यात्रा अवधि है 11 घंटे 45 मिनट।
पाकिस्तान खपे
पाकिस्तान खपे (नस्तालीक़: ) पंजाबी, सिन्धी और उर्दू भाषाओँ का एक विवादित नारा है। इसका पंजाबी और उर्दू में अर्थ होता है "पाकिस्तान खप जाए (यानि उसका नाश हो)" लेकिन सिन्धी में अर्थ होता है "पाकिस्तान चाहिए (यानि नाश से बचा रहे)।" इसके विपरीत सिन्धी भाषा में "पाकिस्तान न खपे" का मतलब है के "हमें पाकिस्तान नहीं चाहिए।"
सिन्धी अलगाववादी अक्सर अपने जलसों में "पाकिस्तान न खपे" के नारे लगते हैं। बेनज़ीर भुट्टो की मौत पर उनकी "पाकिस्तान पीपल्ज़ पार्टी" के कार्यकर्ताओं ने "पाकिस्तान न खपे" के राष्ट्र-विरोधी नारे लगाए थे। इस विद्रोही भावना को शांत करने के लिए बेनज़ीर भुट्टो के पति और आगे चलकर पाकिस्तान के बनने वाले राष्ट्रपति आसिफ अली ज़रदारी ने "पाकिस्तान खपे" का जवाब दिया। इसपर उनके आलोचकों ने प्रश्न उठाया है के उनका तात्पर्य इस नारे का सिन्धी अर्थ है या पंजाबी।
महुआ
महुआ (वानस्पतिक नाम : Madhuca longifolia/mahua लोंगफोलिआ) एक भारतीय उष्णकटिबन्धीय वृक्ष है जो उत्तर भारत के मैदानी इलाकों और जंगलों में बड़े पैमाने पर पाया जाता है। यह एक तेजी से बढ़ने वाला वृक्ष है जो लगभग 25 मीटर की ऊँचाई तक बढ़ सकता है। इसके पत्ते आमतौर पर वर्ष भर हरे रहते हैं। यह पादपों के सपोटेसी परिवार से सम्बन्ध रखता है। यह शुष्क पर्यावरण के अनुकूल ढल गया है, यह मध्य भारत के उष्णकटिबंधीय पर्णपाती वन का एक प्रमुख पेड़ है। सामाजिक कार्यकर्ता राकेश देवडे़ बिरसावादी जयस बिरसा ब्रिगेड ने बताया कि-"महुआ के पेड़ और प्राचीन आदिवासी समाज का बहुत गहरा नाता है, जब अनाज नहीं था तब आदिम आदिवासी समाज के लोग महुआ के फल को खाकर अपना जीवन गुजारते थे, आदिवासी समाज के पारंपरिक सांस्कृतिक लोकगीतों में महुआ के गीत गाए जाते हैं। विशेष प्राकृतिक अवसरों पर आज भी महुआ के पेड़ की पूजा की जाती है।"
वृक्ष
महुआ भारतवर्ष के सभी भागों में होता है और पहाड़ों पर तीन हजार फुट की ऊँचाई तक पाया जाता है। इसकी पत्तियाँ पाँच सात अंगुल चौड़ी, दस बारह अंगुल लंबी और दोनों ओर नुकीली होती हैं। पत्तियों का ऊपरी भाग हलके रंग का और पीठ भूरे रंग की होती है। हिमालय की तराई तथा पंजाब के अतिरिक्त सारे उत्तरीय भारत तथा दक्षिण में इसके जंगल पाए जाते हैं जिनमें वह स्वच्छंद रूप से उगता है। पर पंजाब में यह सिवाय बागों के, जहाँ लोग इसे लगाते हैं और कहीं नहीं पाया जाता। इसका पेड़ ऊँचा और छतनार होता है और डालियाँ चारों और फैलती है। यह पेड़ तीस-चालीस हाथ ऊँचा होता है और सब प्रकार की भूमि पर होता है। इसके फूल, फल, बीज लकड़ी सभी चीजें काम में आती है। इसका पेड़ बीस-पचीस वर्ष में फूलने और फलने लगता और सैकडों वर्ष तक फूलता फलता है।
भारत में इसकी बहुत सारी प्रजातियां पाई जाती हैं। दक्षिणी भारत में इसकी लगभग 12 प्रजातियां पाई जाती हैं जिनमें 'ऋषिकेश', 'अश्विनकेश', 'जटायुपुष्प' प्रमुख हैं। ये महुआ के मुकाबले बहुत ही कम उम्र में 4-5 वर्ष में ही फल-फूल देने लगते हैं। इसका उपयोग सवगंघ बनाने के लिए लाया जाता है तथा इसके पेड़ महुआ के मुकाबले कम उचाई के होते हैं।
फूल
इसकी पत्तियाँ फूलने के पहले फागुन-चैत में झड़ जाती हैं। पत्तियों के झड़ने पर इसकी डालियों के सिरों पर कलियों के गुच्छे निकलने लगते हैं जो कूर्ची के आकार के होते है। इसे महुए का कुचियाना कहते हैं। कलियाँ बढ़ती जाती है और उनके खिलने पर कोश के आकार का सफेद फूल निकलता है जो गुदारा और दोनों ओर खुला हुआ होता है और जिसके भीतर जीरे होते हैं। यही फूल खाने के काम में आता है और 'महुआ' कहलाता है। महुए का फूल बीस-बाइस दिन तक लगातार टपकता है। महुए के फूल में चीनी का प्रायः आधा अंश होता है, इसी से पशु, पक्षी और मनुष्य सब इसे चाव से खाते हैं। इसके रस में विशेषता यह होती है कि उसमें रोटियाँ पूरी की भाँति पकाई जा सकती हैं। इसका प्रयोग हरे और सूखे दोनों रूपों में होता है। हरे महुए के फूल को कुचलकर रस निकालकर पूरियाँ पकाई जाती हैं और पीसकर उसे आटे में मिलाकर रोटियाँ बनाते हैं। जिन्हें 'महुअरी' कहते हैं। सूखे महुए को भूनकर उसमें पियार, पोस्ते के दाने आदि मिलाकर कूटते हैं। इस रूप में इसे 'लाटा' कहते हैं। इसे भिगोकर और पीसकर आटे में मिलाकर 'महुअरी' बनाई जाती है। हरे और सूखे महुए लोग भूनकर भी खाते हैं। गरीबों के लिये यह बड़ा ही उपयोगी होता है। यह गायों, भैसों को भी खिलाया जाता है जिससे वे मोटी होती हैं और उनका दूध बढ़ता है। इससे शराब भी खींची जाती है। महुए की शराब को संस्कृत में 'माध्वी' और आजकल के गँवरा 'ठर्रा' कहते हैं। महुए का सूखा फूल बहुत दिनों तक रहता है और बिगड़ता नहीं।
फल
इसका फल परवल के आकार का होता है और 'कलेन्दी' कहलाता है। इसे छीलकर, उबालकर और बीज निकालकर तरकारी (सब्जी ) भी बनाई जाती है।
बीज
महुआ के बीज स्वस्थ वसा (हैल्दी फैट) का अच्छा स्रोत हैं। इसका इस्तेमाल मक्खन बनाने के लिए किया जाता है।
उपयोग
महुआ के हर हिस्से में विभिन्न पोषक तत्व मौजूद हैं। गर्म क्षेत्रों में इसकी खेती इसके स्निग्ध (तैलीय) बीजों, फूलों और लकड़ी के लिये की जाती है। कच्चे फलों की सब्जी भी बनती है। पके हुए फलों का गूदा खाने में मीठा होता है। प्रति वृक्ष उसकी आयु के अनुसार सालाना 20 से 200 किलो के बीच बीजों का उत्पादन कर सकते हैं। इसके तेल का प्रयोग (जो सामान्य तापमान पर जम जाता है) त्वचा की देखभाल, साबुन या डिटर्जेंट का निर्माण करने के लिए और वनस्पति मक्खन के रूप में किया जाता है। ईंधन तेल के रूप में भी इसका प्रयोग किया जाता है। तेल निकलने के बाद बचे इसके खल का प्रयोग जानवरों के खाने और उर्वरक के रूप में किया जाता है। इसके सूखे फूलों का प्रयोग मेवे के रूप में किया जा सकता है। इसके फूलों का उपयोग भारत के उष्णकटिबंधीय क्षेत्रों में शराब के उत्पादन के लिए भी किया जाता है। कई भागों में पेड़ को उसके औषधीय गुणों के लिए उपयोग किया जाता है, इसकी छाल को औषधीय प्रयोजनों के लिए प्रयोग किया जाता है। कई आदिवासी समुदायों में इसकी उपयोगिता की वजह से इसे पवित्र माना जाता है।
महुआ की शराब
महुआ के फूलों से शराब बनायी जाती है। इसे संस्कृत में 'माध्वी' और ग्रामीण क्षेत्रों में आजकल 'ठर्रा' कहते हैं। महुआ का शराब भारत के अनेक आदिवासी क्षेत्रों में बहुत लोकप्रिय पेय है। उदाहरण के लिए मध्य प्रदेश के झाबुआ की महुआ की शराब काफी प्रसिद्ध है। यह शराब पूरी तरह से रसायन (केमिकल) से मुक्त होती है। इसी तरह, छत्तीसगढ़ के बहुत से भागों में भी महुआ शराब बनाया जाता है जिनमें बिरेझर (राजनांदगांव) और टेमरी (दुर्ग) में प्रमुख हैं।
सौर वर्ष
सौर वर्ष (जिसे अंग्रेजी में Tropical year और Solar year कहा जाता है) यह वह समय है जब सूर्य ऋतुओं के चक्र में पुरानी स्थिति में वापस लौटता है, उदाहरण के लिए, मौखिक विषुव से लेकर विषुव या उत्तरी संक्रांति से उत्तरी संक्रांति तक का समय। सौर वर्ष सूर्य से लगभग एक पूर्ण परिक्रमा में लगने वाले समय की तुलना में लगभग २० मिनट छोटा होता है।
चिय्यॆदु (अनंतपुर)
चिय्यॆदु (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
एम्सटर्डम श्किफोल हवाईअड्डा
एम्सटर्डम श्किफोल हवाईअड्डा जो कि अनौपचारिक रूप से श्किफोल हवाईअड्डे (, उच्चारण [ˌlʏxtɦaːvə(n) sxɪp(ɦ)ɔl]) , के नाम से जाना जाता है  नीदरलैंड का मुख्य अंतरराष्ट्रीय हवाई अड्डा है। यह  एम्स्टर्डम  के दक्षिण-पश्चिम में 9 किलोमीटर (5.6 मील) , नॉर्थ हॉलैंड प्रांत में हार्लेममेरमीर की नगर पालिका में स्थित है। 2019 में लगभग 72 मिलियन यात्रियों के साथ, यह यात्रियों की संख्या के मामले में यूरोप का तीसरा सबसे व्यस्त हवाई अड्डा है और विमान की आवाजाही के मामले में यूरोप का सबसे व्यस्त हवाई अड्डा है। 1.74 मिलियन के वार्षिक कार्गो टन भार के साथ, यह यूरोप में चौथा सबसे व्यस्त है। एएमएस कुल 6,887 एकड़ (10.3 वर्ग मील; 2,787 हेक्टेयर) भूमि में फैला है। हवाई अड्डा एकल-टर्मिनल अवधारणा पर बनाया गया है: एक बड़ा टर्मिनल जो तीन बड़े प्रस्थान हॉल में विभाजित है।
श्किफोल केएलएम और उसके क्षेत्रीय सहयोगी केएलएम सिटी हॉपर के साथ ही के लिए कोरेन्डन डच एयरलाइंस, मार्टिनएयर, ट्रैंसैविया और टीयूआई फ्लाई नीदरलैंड के लिए केंद्र है। यह हवाई अड्डा इजीजेट के लिए एक केंद्र के रूप में भी कार्य करता है।
श्किफोल 16 सितंबर 1916 को एक सैन्य हवाई अड्डे के रूप में खोला गया। प्रथम विश्व युद्ध के अंत में श्किफोल हवाई अड्डे के नागरिकों के उपयोग के लिये शुरुआत भी हुई और हवाई अड्डे ने अंततः अपनी सैन्य भूमिका पूरी तरह से खो दी। 1940 तक, श्किफोल में 45 डिग्री के कोण पर चार डामर रनवे थे। उसी वर्ष जर्मन सेना द्वारा हवाई अड्डे पर कब्जा कर लिया गया था और इसका नाम बदलकर फ्लिगेरहॉर्स्ट श्किफोल रखा गया था। हवाई अड्डे को बमबारी कर के नष्ट कर दिया गया था लेकिन युद्ध के अंत में, हवाई क्षेत्र को जल्द ही फिर से बनाया गया था। 1949 में, यह निर्णय लिया गया कि श्किफोल को नीदरलैंड का प्राथमिक हवाई अड्डा बनना है। 2020 में शिफोल हवाई अड्डे को पश्चिमी यूरोप का सर्वश्रेष्ठ हवाई अड्डा चुना गया।
शब्द-साधन
हवाई अड्डे के मीडिया विभाग के अनुसार, श्किफोल के नाम की उत्पत्ति 15वीं शताब्दी में हुई थी। उस समय की भाषा में, यह निचले स्तर के आर्द्रभूमि ("होल" या "छिद्र") के एक क्षेत्र को इंगित करता है जहां लकड़ी (स्किप) निकाली जा सकती है। डच भाषा में इसे श्किफोल कह कर पुकारा जाता है।
विवरण
श्किफोल हवाई अड्डा एक महत्वपूर्ण यूरोपीय हवाई अड्डा है, जो 2017 में कुल यात्री यातायात (2016 में 12वें, 2015, 2014 और 2013 में 14वें और 2012 में 16वें) में यूरोप का तीसरा सबसे व्यस्त और दुनिया का ग्यारहवां सबसे व्यस्ततम हवाई अड्डा है। यह अंतरराष्ट्रीय यात्री यातायात द्वारा दुनिया का पांचवां सबसे व्यस्त और कार्गो टन भार के लिए दुनिया का सोलहवां सबसे व्यस्त स्थान है। 2016 में 63,625,664 यात्री इस हवाई अड्डे से गुजरे। यात्री यातायात और कार्गो आवागमन के मामले में श्किफोल के मुख्य प्रतियोगी लंदन-हीथ्रो, फ्रैंकफर्ट, मैड्रिड, पेरिस-चार्ल्स डी गॉल और इस्तांबुल हैं । 2010 में, हवाई अड्डे का उपयोग करने वाले 65.9% यात्रियों ने यूरोप से और के लिए उड़ान भरी, 11.7% ने उत्तरी अमेरिका से और 8.8% एशिया से और के लिए उड़ान भरी; कार्गो की मात्रा मुख्य रूप से श्किफोल और एशिया (45%) और उत्तरी अमेरिका (17%) के बीच थी।
2010 में, 106 विमान वाहक कम्पनियाँ नियमित आधार पर कुल 301 गंतव्यों तक सेवाएँ प्रदान करती थीं। 91 एयरलाइनों द्वारा यात्री गंतव्यों की पेशकश की गई थी। डायरेक्ट (नॉन-स्टॉप) डेस्टिनेशन नौ से बढ़कर कुल 274 हो गए। पूर्ण मालवाहक (गैर-यात्री) द्वारा विशेष रूप से सेवित नियमित गंतव्य आठ से बढ़कर कुल सत्ताईस हो गए।
हवाई अड्डे को एक बड़े टर्मिनल (एक सिंगल-टर्मिनल अवधारणा) के रूप में बनाया गया है, जो तीन बड़े प्रस्थान हॉल में विभाजित है, जो एक बार एयरसाइड से जुड़ते हैं। इनमें से सबसे हाल ही में 1994 में पूरा किया गया था और 2007 में टर्मिनल नामक एक नए खंड के साथ विस्तारित किया गया था 4, हालांकि इसे एक अलग इमारत नहीं माना जाता है। 2019 में यहाँ एक नया घाट खोला जाना था, जिसका टर्मिनल विस्तार 2023 तक चालू होने की योजना है। आगे टर्मिनल और गेट विस्तार की योजनाएं मौजूद हैं, जिसमें ज़्वानेनबर्गबाण और पोल्डरबैन रनवे के बीच एक अलग नए टर्मिनल का निर्माण शामिल है, जो एक-टर्मिनल अवधारणा को समाप्त कर देगा।
अत्यधिक यातायात और उच्च लैंडिंग शुल्क (प्रति वर्ष 500,000 उड़ानों की सीमा के कारण), कुछ कम लागत वाले वाहकों ने अपनी उड़ानों को छोटे हवाई अड्डों, जैसे रॉटरडैम द हेग हवाईअड्डा और आइंडहोवन हवाईअड्डा पर स्थानांतरित करने का निर्णय लिया। हालांकि, कई कम-लागत वाहक, जैसे कि इजीजेट और रयानएयर, कम लागत वाले H घाट का उपयोग करते हुए, शिफोल में काम करना जारी रखे हैं।लेलीस्टैड हवाईअड्डे का वर्तमान में विस्तार किया जा रहा है, जिसका उद्देश्य वर्तमान में श्किफोल से संचालित होने वाली कुछ कम लागत वाली और अवकाश उड़ानों को समायोजित करना है, जो अंततः एक वर्ष में 45,000 उड़ानें लेती हैं।
इतिहास
1852 से पहले, हार्लेममेरमीर का पूरा पोल्डर क्षेत्र जिसमें हवाईअड्डा स्थित है, कुछ उथले क्षेत्रों के साथ एक बड़ी झील थी। इस जगह का नाम कैसे पड़ा, इसकी कई कहानियां हैं। सबसे लोकप्रिय कहानी यह है कि उथले पानी में अचानक हिंसक तूफान कई जहाजों को समा लेते थे। श्किफोल क्षेत्र में हवाएं विशेष रूप से तेज थीं क्योंकि प्रचलित हवा की दिशा दक्षिण-पश्चिम से है, और श्किफोल झील के उत्तर-पूर्वी कोने में स्थित है। अंग्रेजी भाषा में, श्किफोल का अर्थ होता है जहाजों का नर्क जो कि झील में खोए हुए कई जहाजों के संदर्भ में जाना जाता है। हालांकि, जब झील को सुखाया गया था तब वहाँ  जहाज़ के कोई मलबे नहीं पाए गए थे। नाम का एक अन्य संभावित मूल शब्द स्कीप्शॉल scheepshaal से भी है जिसका अर्थ एक खाई  या छोटी नहर जिसमें जहाजों को एक झील से दूसरी झील तक ले जाया जाता था। एक तीसरी व्याख्या यह होगी कि यह नाम श्किप होल  schip hol से लिया गया जिसका अर्थ है भूमि का वह निचला क्षेत्र (छेद) जहां से जहाज बनाने के लिए लकड़ी प्राप्त की जाती है।
1800 के दशक के मध्य में झील को खोदने के बाद, फोर्ट श्किफोल नामक एक किले का निर्माण उस क्षेत्र में किया गया था जो स्टेलिंग वैन एम्स्टर्डम से सम्बन्धित रक्षा कार्यों का हिस्सा था।
श्किफोल 16 सितंबर 1916 को एक सैन्य हवाई अड्डे के रूप में खोला गया, जिसमें कुछ बैरक और एक मंच के रूप में सेवारत एक क्षेत्र और रनवे था । जब नागरिक विमानों ने क्षेत्र का उपयोग करना शुरू किया (17 दिसंबर 1920), इसे अक्सर Schiphol-les-bains कहा जाता था। फोककर विमान निर्माता ने 1919 में शिफोल हवाई अड्डे के पास एक कारखाना शुरू किया था। प्रथम विश्व युद्ध के अंत में श्किफोल हवाई अड्डे के नागरिक उपयोग की शुरुआत भी हुई और हवाई अड्डे ने अंततः अपनी सैन्य भूमिका पूरी तरह से खो दी।
1940 तक, श्किफोल में 45 डिग्री के कोण पर चार डामर रनवे थे, सभी 1020 m या उससे कम लम्बे थे। एक को आज का रनवे 04/22 बनने के लिए बढ़ा दिया गया था; दो अन्य ने उस रनवे को 52.312°N, 4.8°W पर पार किया। उसी वर्ष जर्मन सेना द्वारा हवाई अड्डे पर कब्जा कर लिया गया था और इसका नाम बदलकर Fliegerhorst Schiphol कर दिया गया था। हवाई अड्डे के आसपास के क्षेत्र में बड़ी संख्या में विमान-रोधी सुरक्षा स्थापित की गई थी और सहयोगी सेनाओं के हमलावरों को भ्रमित करने की कोशिश करने के लिए बेनेब्रोक, विजफुइज़न और वोगेलेंज़ांग के पास के आसपास के क्षेत्र में नकली हवाई क्षेत्र का निर्माण किया गया था। एक रेलवे कनेक्शन भी बनाया गया था। इन बचावों के बावजूद, हवाई क्षेत्र पर अभी भी गहन बमबारी की गई; 13 दिसंबर 1943 को एक असाधारण रूप से भारी हमले ने इतना नुकसान पहुंचाया कि इसने हवाई क्षेत्र को एक सक्रिय आधार के रूप में अनुपयोगी बना दिया। उसके बाद, यह केवल एक आपातकालीन लैंडिंग क्षेत्र के रूप में कार्य करता था, जब तक कि जर्मन स्वयं ऑपरेशन मार्केट गार्डन की शुरुआत में हवाई क्षेत्र के अवशेषों को नष्ट नहीं कर दिया। युद्ध के अंत में, हवाई क्षेत्र को जल्दी से बहाल कर दिया गया: पहला विमान, डगलस डीसी -3, 8 जुलाई 1945 को उतरा।
1990 के दशक से विकास
एक नए एयर ट्रैफिक कंट्रोल टॉवर का निर्माण 1991 में पूरा हुआ था क्योंकि मौजूदा टॉवर अब सभी हवाई अड्डों की देखरेख नहीं कर सकता था क्योंकि इसे और विस्तारित किया गया था। प्रस्थान हॉल 3 को 1993 में टर्मिनल में जोड़ा गया था, जैसा कि एक और घाट, जी-पियर था। उस वर्ष भी पॉल मिजसेनार द्वारा नए मार्गदर्शी साइनेज को डिजाइन किया गया था। एक छठा रनवे 2003 में बाकी हवाईअड्डे के पश्चिम में कुछ दूरी पर पूरा हुआ था और ए 5 मोटरवे को पार करने वाले कनेक्टिंग टैक्सीवे पुल के साथ, पोल्डरबैन का उपनाम दिया गया था। इस रनवे की दूरी का मतलब है कि इस रनवे से टैक्सी का समय 10 से 20 मिनट के बीच हो सकता है। इसके लिए एक अतिरिक्त एयर ट्रैफिक कंट्रोल टॉवर के निर्माण की भी आवश्यकता थी क्योंकि प्राथमिक टॉवर हवाई क्षेत्र के इस हिस्से की देखरेख के लिए बहुत दूर है।
25 फरवरी 2005 को श्किफोल के कार्गो टर्मिनल पर हीरों की डकैती हुई। लुटेरों ने हवाईअड्डे के खुले क्षेत्र (एयरसाइड) की तरफ जाने के लिये चोरी की केएलएम वैन का इस्तेमाल किया। हीरा पत्थरों का अनुमानित मूल्य लगभग 75 मिलियन यूरो था, जो इसे अब तक की सबसे बड़ी हीरे की डकैतियों में से एक बनाता है।
बाद में 2005 में, हवाई अड्डे के निरोध केंद्र में आग लग गई, जिसमें 11 लोग मारे गए और 15 घायल हो गए। घटना के वक्त कॉम्प्लेक्स में 350 लोग थे। लगभग एक साल बाद जांच के नतीजो के अनुसार वहाँ अग्नि सुरक्षा सावधानियां लागू नहीं थीं। एक राष्ट्रीय आक्रोश के परिणामस्वरूप न्याय मंत्री पीट हेन डोनर (सीडीए) और हार्लेममेर के मेयर हार्टोग का इस्तीफा हो गया। स्थानिक योजना मंत्री सिबिला डेकर (वीवीडी) ने भी इस्तीफा दे दिया, क्योंकि उन्होंने रिपोर्ट में उद्धृत सुरक्षा विफलताओं की जिम्मेदारी ली थी।
आधारभूत संरचना
श्किफोल एक-टर्मिनल अवधारणा का उपयोग करता है, जहां सभी सुविधाएं एक ही छत के नीचे स्थित होती हैं, जो केंद्रीय प्लाजा, श्किफोल प्लाजा से निकलती हैं। टर्मिनल को तीन खंडों या हॉलों में विभाजित किया गया है जिन्हें 1, 2 और 3 नामित किया गया है। प्रत्येक हॉल के पियर्स और कॉन्कोर्स जुड़े हुए हैं ताकि सुरक्षा या सीमा निरीक्षण के दोनों किनारों पर, पियर्स और हॉल के बीच चलना संभव हो, हालांकि सीमा नियंत्रण शेंगेन को गैर-शेंगेन क्षेत्रों से अलग करता है। इसका अपवाद कम लागत वाला घाट एम है: एक बार सुरक्षा पार कर के एयरसाइड (बोर्डिंग गेट) पहुंचने के बाद, यात्री किसी अन्य क्षेत्र तक नहीं पहुंच सकते हैं।
श्किफोल हवाई अड्डे पर लगभग 223 बोर्डिंग गेट हैं जिनमें अठारह डबल जेटवे गेट शामिल हैं जिनका उपयोग चौडे विमानों के लिए किया जाता है। हवाईअड्डे ने एक विशिष्ट डिजाइन को अपनाया जिसमें दूसरा जेटवे एक स्टील कैंटिलीवर संरचना से लटके हुए विमान के पंख पर फैला हुआ था। हाल के नवीनीकरणों ने देखा है कि इनमें से अधिकांश जेटवे को अधिक पारंपरिक लेआउट के साथ बदल दिया गया है। एयरबस ए380 के संचालन के लिए दो गेटों में एक तीसरा जेटवे है। अमीरात अगस्त 2012 में शिफोल के लिए ए 380 उड़ान भरने वाली पहली एयरलाइन थी, जिसने विमान को अपनी दोहरी दैनिक दुबई-एम्स्टर्डम सेवा पर तैनात किया था। गर्मियों के दौरान, चाइना सदर्न एयरलाइंस अपने बीजिंग-एम्स्टर्डम मार्ग पर A380 का भी उपयोग करती है।
श्किफोल में राजस्व के स्रोत के रूप में और यात्रियों के लिए एक अतिरिक्त आकर्षण के रूप में बड़े शॉपिंग मॉल हैं। श्किफोल प्लाजा न केवल तीन टर्मिनल हॉल को जोड़ता है बल्कि अन्य सुविधाएं भी रखता है। यह एक बड़ा प्री-सिक्योरिटी शॉपिंग सेंटर और श्किफोल एयरपोर्ट रेलवे स्टेशन है । ये सुविधाएं आम दर्शकों को भी आकर्षित कर रही हैं।
जोंक
जोंक एनिलिडा संघ का जन्तु है। यह उभयलिंगी होता है। स्वच्छ जलाशयों में मिलता है। इसका शरीर लम्बा, चपटा एवं खंडों में विभक्त रहता है। यह वाह्य परजीवी है। इसके शरीर के दोनों सिरों पर पोषक से चिपकने के लिए चूषक मिलते हैं। इसके अगले चूषक के मध्य में तिकोना मुखछिद्र होता है। एक दशक(2009-2019) में जोंक से इलाज 13 गुना तक मंहगा हुआ। आयुर्वेद में जलोकावारन पद्धति में जोंक से इलाज किया जाता रहा हैं।
एम्सटर्डम श्किफोल हवाईअड्डा
प्रस्थान हॉल 2
प्रस्थान हॉल 2 में पियर्स डी और ई शामिल हैं।
पियर डी सबसे बड़ा घाट है और इसके दो स्तर हैं। निचली मंजिल में गैर-शेंगेन उड़ानें हैं और ऊपरी मंजिल का उपयोग शेंगेन उड़ानों के लिए किया जाता है। सीढि़यों का इस्तेमाल करते हुए विमान तक पहुंचने के लिए उन्हीं जेटवे का इस्तेमाल किया जाता है। शेंगेन फाटकों की संख्या D-59 से शुरू होती है; गैर-शेंगेन द्वारों को डी-1 से डी-57 तक क्रमांकित किया गया है।
प्रस्थान हॉल 3
प्रस्थान हॉल 3 में तीन पियर्स (गेट समूह) होते हैं: एफ, जी, और एच / एम। पियर एफ में 8 गेट हैं और यहाँ आमतौर पर स्काईटीम के सदस्यों जैसे प्राथमिक एयरलाइन केएलएम, केन्या एयरवेज, चाइना एयरलाइंस और चाइना सदर्न एयरलाइंस और अन्य सदस्यों का वर्चस्व है। पियर जी में 13 द्वार हैं। पियर्स एफ और जी गैर-शेंगेन क्षेत्र हैं।
पियर्स (गेट) एच और एम भौतिक रूप से एक कॉनकोर्स हैं जिसमें 7 साझा गेट शामिल हैं जो कि कम लागत वाली एयरलाइनों के लिए केंद्र हैं। पूरी तरह से अलग से संचालित होने वाला गेट एच गैर-शेंगेन उड़ानों को संभालता है जबकि गेट एम शेंगेन क्षेत्र के भीतर उड़ानों के लिए समर्पित है।
ए380
गेट G9, E18 और E24 (E24 2019 में नवीनीकृत) अमीरात और चाइना सदर्न एयरलाइंस द्वारा दैनिक एयरबस A380 सेवा को संभालने के लिए सुसज्जित हैं।
सामान्य विमानन टर्मिनल
एक नया सामान्य विमानन टर्मिनल 2011 में हवाई अड्डे के पूर्व की ओर खोला गया था, जिसे केएलएम जेट सेंटर के रूप में संचालित किया गया था। नए टर्मिनल भवन में 6000 m2  ; 1000 m2   वास्तविक टर्मिनल और लाउंज के लिए, 4000 m2   कार्यालय स्थान के लिए और 1000 m2   पार्किंग के लिए।
हवाईपट्टी / रनवे
श्किफोल पर ६ हवाई पट्टीयाँ, जिसमें से एक को अधिकतर सामन्य वैमानिकी के लिये उपयोग किया जाता है। इस हवाईअड्डे का कुल क्षेत्रफल 6,887 एकण (2,787 हेक्टेयर) भूमि है।
मीनार
शिफोल हवाई यातायात नियंत्रण 101 m ऊंचाई के साथ, 1991 में निर्मित होने पर दुनिया में सबसे ऊंचा था। शिफोल भौगोलिक रूप से दुनिया के सबसे कम प्रमुख वाणिज्यिक हवाई अड्डों में से एक है। पूरा एयरपोर्ट समुद्र तल से नीचे है। 11 ft पर बैठता है समुद्र तल से नीचे: 4.5 ft डच नॉर्मल एम्सटर्डम पील (एनएपी) के नीचे। रनवे लगभग 3 m एनएपी के नीचे।
अन्य उपयोगकर्ता
शिफोल के अन्य नियमित उपयोगकर्ता नीदरलैंड्स कोस्टगार्ड हैं, जिनके विमान रॉयल नेदरलैंड्स वायु सेना, डिएनस्ट लुच्वार्ट पोलीटी और डच डकोटा एसोसिएशन द्वारा संचालित होते हैं।
अन्य सुविधाएं
शिफोल हवाई अड्डे की संपत्ति पर बने परिवहन भवन में मार्टिनएयर और ट्राँसैविया के प्रधान कार्यालय हैं । भवन का निर्माण, जिसमें 10800 sqm   किराए पर लेने योग्य स्थान है, 17 मार्च 2009 को शुरू हुआ था। श्किफोल समूह और वास्तुकार फर्म पॉल डी रुईटर ने भवन की रूपरेखा तैयार की थी जबकि स्टोल्विक की एक कंपनी डी व्रीज़ और वर्बुर्ग ने भवन का निर्माण किया।
निप्पॉन कार्गो एयरलाइंस का यूरोपीय क्षेत्रीय मुख्यालय श्किफोल में है। राष्ट्रीय एयरोस्पेस संग्रहालय एविओडोम-शिफोल पहले श्किफोल में स्थित था। 2003 में, संग्रहालय लेलीस्टैड हवाई अड्डे पर चला गया और इसका नाम बदलकर " एविओड्रोम " कर दिया गया।
बस
एम्स्टर्डम एयरपोर्ट शिफोल तक बस द्वारा भी आसानी से पहुँचा जा सकता है, क्योंकि कई सेवाएँ टर्मिनल बिल्डिंग के सामने स्थित बस स्टेशन पर शुरु या सम्पात होती हैं।
सड़क
शिफोल हवाई अड्डे तक ए4 और ए9 मोटरमार्गों के माध्यम से कार द्वारा आसानी से पहुंचा जा सकता है।
जबकि हवाई अड्डे की ओर जाने वाली अधिकांश सड़कों पर साइकिल के लिए मनाही है, साइकिल के रास्ते से हवाई अड्डे तक साइकिल से पहुंचना संभव है।
चंडीगढ़ लखनऊ एक्स्प्रेस 2232
चंडीगढ़ लखनऊ एक्स्प्रेस 2232  भारतीय रेल द्वारा संचालित एक मेल एक्स्प्रेस ट्रेन है। यह ट्रेन चंडीगढ़ रेलवे स्टेशन (स्टेशन कोड:CDG) से 08:50PM बजे छूटती है और लखनऊ रेलवे स्टेशन (स्टेशन कोड:LKO) पर 08:30AM बजे पहुंचती है। इसकी यात्रा अवधि है 11 घंटे 40 मिनट।
मलाना लगा नैल, चमोली तहसील
मलाना लगा नैल, चमोली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
टिमरुआ गाँव, फर्रुखाबाद (फर्रुखाबाद)
टिमरुआ फर्रुखाबाद, फर्रुखाबाद, उत्तर प्रदेश स्थित एक गाँव है।
कपास कताई के यन्त्र
कपास कताई यंत्र से आशय उन मशीनों से है जो तैयार कपास को लेते हैं और उसकी कताई करके तैयार सूत (यार्न) देते हैं। इस काम के लिए कई शताब्दियों से यन्त्रों का प्रयोग किया जा रहा है। अट्ठारहवीं और उन्नीसवीं शताब्दी में औद्योगिक क्रान्ति के दौरान कपास-कताई के यंत्रों का विकास हुआ जिससे वस्त्र-उद्योग में वृहत-उत्पादन (मास-प्रोडक्सन) होने लगा।
नोदक चंचु
नोदक चंचु  रॉकेट या जेट इंजन के अग्रभाग में स्थित अंतर्ग्रहक है जिसके सहारे रॉकेट में हवा खिंची जाती है। नोदक चंचु एक नोज़ल है जो कार्यशील गैस की आंतरिक ऊर्जा को प्रणोदक बल में परिवर्तित करता है; यह नोजल है, जो एक जेट बनाता है, जो एक जेट इंजन से एक गैस टरबाइन, या गैस जनरेटर को अलग करता है।
नोदक चंचु में एक निश्चित ज्यामिति हो सकती है, या आफ्टरबर्नर या रीहीट सिस्टम से लैस होने पर इंजन के संचालन को नियंत्रित करने के लिए अलग-अलग निकास क्षेत्रों को देने के लिए उनके पास चर ज्यामिति हो सकती है। जब आफ्टरबर्निंग इंजन सी-डी नोजल से लैस होते हैं तो गले का क्षेत्र परिवर्तनशील होता है। सुपरसोनिक उड़ान गति के लिए नोज़ल, जिस पर उच्च नोज़ल दबाव अनुपात उत्पन्न होते हैं, में चर क्षेत्र विचलन खंड भी होते हैं। टर्बोफैन इंजन में एक अतिरिक्त और अलग नोदक चंचु हो सकता है जो बाईपास हवा को और तेज करता है।
नोदक चंचु भी डाउनस्ट्रीम प्रतिबंधक के रूप में कार्य करते हैं, जिसके परिणाम इंजन डिजाइन के एक महत्वपूर्ण पहलू का गठन करते हैं।.
चीतल टिटहरी
चीतल टिटहरी (Spotted sandpiper), जिसका वैज्ञानिक नाम ऐक्टाइटिस मैकुलैरियस (Actitis macularius) है, टिटहरी की एक जीववैज्ञानिक जाति है। यह नवजगत में मिलती है। यह और साधारण टिटहरी ऐक्टाइटिस वंश की दो सदस्य जातियाँ हैं, और यदी एक-दूसरे के निवासक्षेत्र में भटक जाएँ तो आपस में संकर प्रजनन कर सकती हैं।
रघुनाथ विनायक धुलेकर
रघुनाथ विनायक धुलेकर (7 जनवरी 1891 — 22 फरवरी, 1980) भारतीय स्वतंत्रता संग्राम के प्रमुख सेनानी, लेखक, प्रथम लोकसभा के सदस्य तथा भारतीय संविधान सभा के सदस्य थे। उन्होने भारत छोड़ो आन्दोलन तथा दांडी मार्च में सक्रिय भूमिका निभाई थी। फारसी, जर्मन और अरबी सहित 11 विदेशी भाषाएँ उन्हें अच्छी तरह ज्ञात थीं।
जीवन परिचय
धुलेकर जी का जन्म उत्तर प्रदेश के झाँसी में हुआ था। १० मई १९१२ को उनका विवाह जानकी से हुआ। उन्होने कोलकाता विश्वविद्यालय से १९१४ में बीए की डिग्री प्राप्त की और १९१६ में इलाहाबाद विश्वविद्यालय से एम ए की उपाधि प्रप्त की। झांसी में उन्होने वकालत करना शुरू किया।
उन्होंने भारतीय स्वतंत्रता आंदोलन में सक्रिय रूप से भाग लिया। 1916 में वह लोकमान्य बालगंगाधर तिलक के साथ होम रूल लीग में सम्मिलित हो गए। औपनिवेशिक शासन के विरोध में उन्होंने 1920 में ‘स्वराज प्रशांति’ (हिन्दी में) और ‘स्वतन्त्र भारत’ (अंग्रेजी में) का प्रकाशन शुरू किया। उन्होंने इन अखबारों में कई क्रांतिकारी लेख लिखे। ब्रिटिश सरकार ने उन्हें स्वतंत्रता संग्राम में सक्रिय रूप से भाग लेने के लिए कई बार गिरफ्तार किया। 1934 में उन्होंने झाँसी में 'राष्ट्र सेवा मंडल' की स्थापना की और 'आचार्य धर्माकर आयुर्वेदिक कॉलेज' की स्थापना की। वे चन्द्रशेखर आजाद और रामप्रसाद बिस्मिल के साथ काकोरी ट्रेन डकैती के प्रतिभागियों में से एक थे।
भारतीय राष्ट्रीय कांग्रेस के सदस्य के रूप में पंडित रघुनाथ विनायक धुलेकर उत्तर प्रदेश विधानसभा में चुने गए। क्रांतिकारी गतिविधियों के लिए उन्हें 1939 से 1944 तक गिरफ्तार किया गया था। 1946 में उन्हें भारत की संविधान सभा के सदस्य के रूप में चुना गया था। उस समय उन्होंने हिन्दी को भारत की मुख्य आधिकारिक भाषा के रूप में स्थापित करने में महत्वपूर्ण भूमिका निभाई गई थी।
स्वतंत्रता के बाद उन्हें झाँसी से लोकसभा सदस्य चुना गया। उन्होंने 1958 से 1964 तक उत्तर प्रदेश विधान परिषद के अध्यक्ष के रूप में कार्य किया। 1958 से 1963 तक उन्होने उत्तर प्रदेश विधानसभा के अध्यक्ष के रूप में कार्य किया।
चिलमकूरु (अनंतपुर)
चिलमकूरु (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
शाहजहाँ महल
शाहजहाँ महल उत्तर भारत के ताज नगरी आगरा में आगरा किले में स्थित एक महल है।
यह महल सफेद संगमरमर से बने खास महल और लाल पत्थर से बने जहांगीरी महल के बीच है। मुगल बादशाह शाहजहाँ का अपने स्वाद के अनुसार मौजूदा लाल पत्थर की इमारत को बदलने का यह सबसे पहला प्रयास है। यह आगरा किले में उनका सबसे पुराना महल है और इसमें एक बड़ा हॉल, साइड रूम और नदी के किनारे एक अष्टकोणीय टॉवर है।
सुगत बोस
सुगत बोस भारत की सोलहवीं लोकसभा में सांसद हैं। 2014 के चुनावों में इन्होंने पश्चिम बंगाल की जादवपुर सीट से सर्वभारतीय तृणमूल कांग्रेस की ओर से भाग लिया।
2014 से 2019 तक, बोस ने ममता बनर्जी के नेतृत्व वाली अखिल भारतीय तृणमूल कांग्रेस (टीएमसी) में अपनी पार्टी संबद्धता के साथ पश्चिम बंगाल के जादवपुर निर्वाचन क्षेत्र से भारत की संसद के सदस्य के रूप में कार्य किया। बोस ने एक पाकिस्तानी अमेरिकी इतिहासकार आयशा जलाल से शादी की है।
प्रारंभिक जीवन और परिवार
सुगाता बोस का जन्म कलकत्ता, भारत में हुआ था। कोलकाता के प्रेसीडेंसी कॉलेज, कोलकाता विश्वविद्यालय में अध्ययन करने के बाद, 1981 में कैम्ब्रिज में सेंट कैथरीन कॉलेज के एक रिसर्च फेलो के नाम से पहले कैम्ब्रिज विश्वविद्यालय में अपनी पीएचडी पूरी की।
भलगाँव, जोशीमठ तहसील
भलगाँव, जोशीमठ तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
सोफ़िस्त
आधुनिक प्रचलन में, सोफ़िस्त वह व्यक्ति है, जो दूसरों को अपने मत में करने के लिए युक्तियों, एवं व्याख्याओं का आविष्कार कर सके। किंतु यह "सोफ़िस्त" का मूल अर्थ नहीं है। प्राचीन यूनानी दर्शनकाल में, ज्ञानाश्रयी दार्शनिक ही सोफ़िस्त थे। तब "फ़िलॉसफ़ॉस" का प्रचलन न था। ईसा पूर्व पाँचवीं तथा चौथी शताब्दियों में यूनान के कुछ सीमावर्ती दार्शनिकों ने सांस्कृतिक विचारों के विरुद्ध आंदोलन किया। एथेंस नगर प्राचीन यूनानी संस्कृति का केंद्र था। वहाँ इस आंदोलन की हँसी उड़ाई गई। अफलातून (प्लेटो) के कुछ संवादों के नाम सोफ़िस्त कहे जानेवाले दार्शनिकों के नामों पर हैं। उनमें सुकरात और प्रमुख सोफ़िस्तों के बीच विवाद प्रस्तुत करते हुए अंत में सोफ़िस्तों को निरुतर करा दिया गया है। सुकरात के आत्मत्याग से यूनान में उसका सम्मान इतना अधिक हो गया था कि सुकरात को सोफिस्त आंदोलन का विरोधी समझकर, परंपरा ने "सोफ़िस्त" शब्द अपमानसूचक मान लिया।
सोफिस्तों का योगदान
वस्तुत: सोफिस्त दार्शनिकों ने ही यूनानी सभ्यता का मानवीकरण किया। इनसे पूर्व, कभी किसी यूनानी दार्शनिक ने मनुष्य को सभ्यता एवं संस्कृति का निर्माता नहीं समझा था। एकियन सभ्यता में, जिसकी झलक हामर के इलियड नामक महाकाव्य में मिलती हैं, सृष्टि का भार ओलिंपस के देवी देवताओं को सौंपा गया था। छठी शताब्दी ईसा पूर्व में देवी देवताओं से अनिच्छा होने पर जिस दर्शन का सूत्रपात हुआ, वह प्रकृति, अथवा नियति को संसार और उसकी संपूर्ण गति विधि की जननी मान बैठा था। किंतु सोफ़िस्त विचारकों का ध्यान इस विचार के प्रत्यक्ष रूप की ओर गया। उन्होंने देखा, देवपुत्र, अथवा प्रकृतिपुत्र यूनानी कुलीन प्रथा से आक्रांत थे। उन्होंने समाज को स्वतंत्र पुरुषों एवं दासों में विभाजित कर रखा था। सार्वजनिक शिक्षा की कोई रूपरेखा बनी ही न थी। उपेक्षित वर्ग का जनकार्यों में कोई स्थान न था। परिवर्तन की किसी भी योजना के सफल होने की आशा तभी की जा सकती थी, जब पुरानी दूषित परंपराओं के सुरक्षित रखने का श्रेय मनुष्य को दिया जाता। अतएव सोफ़िस्तों ने प्रकृतिवादी दर्शन के स्थान पर मानववादी दर्शन की स्थापना की। अफ़लातून के "प्रोतागोरस" नामक संवाद में प्रसिद्ध सोफ़िस्त प्रोतागोरस के मुख से कहलाया गया है - मनुष्य सभी वस्तुओं की माप है, जो हैं उनका कि वे हैं, जो नहीं हैं उनका कि वे नहीं हैं। यही सोफ़िस्त विचारकों के दर्शन का मुख्य स्वर था। इसी से प्राचीन परंपराओं के पोषकों ने, "सोफ़िस्त" कहकर उनका उपहास किया। किंतु यूनानी सभ्यता के जनजागरण के वे अग्रदूत थे।
सोफ़िस्त विचारकों ने नागरिक एवं दास का भेदभाव मिटाकर सबको शिक्षा देना प्रारंभ किया। सोफ़िस्तों ने कहीं अपने विद्यालय स्थापित नहीं किए। वे घूम घूमकर शिक्षा देते थे। नि:शुल्क शिक्षण के वे समर्थक न थे, क्योंकि उन्होंने इसी कार्य को अपना व्यवसाय बना लिया था।
यूनान में पहले कभी, कला के रूप में, संभाषण (रिटोरिक) की शिक्षा नहीं दी गई थीं। सोफ़िस्तों ने, जनकार्य के लिए भाषण की योग्यता अनिवार्य समझकर, युवकों को संभाषणकला सिखाना प्रारंभ किया। ऐसीमैक्स और थियोडोरस नामक सोफ़िस्तों ने अपने विद्यार्थियों के लिए उक्त विषय पर टिप्पणियाँ तैयार की थीं। अरस्तू ने इनके ऋण को स्वीकार नहीं किया किंतु अपने "रेतारिक्स" में उसने इनकी दो हुई सामग्री का उपयोग किया था।
प्रॉडिकस ने मिलते जुलते शब्दों का अर्थभेद स्पष्ट करने के लिए पुस्तकें लिखीं थीं। शिक्षा की दृष्टि से यह कार्य उस प्राचीन काल में कितना महत्वपूर्ण था जब यूनानी भाषा के शब्दकोश का निर्माण नहीं हुआ था। यही नहीं, सोफ़िस्तों ने विज्ञान आदि विषयों पर भी पाठ तैयार किए।
प्रसिद्ध है कि सोफ़िस्त किसी भी शब्द का मनमाना अर्थ कर लेते थे। पर उनके इस कार्य का एक दूसरा पक्ष भी है। तब तक किसी सीमित व्याख्यापद्धति का विकास नहीं हुआ था। सोफ़िस्तों के इस कार्य से विचारकों की आँखें खुलीं और उन्होंने समझा कि चिंतन के नियम स्थिर करके ही व्याख्याओं को सीमित किया जा सकता है। अरस्तू के "तादात्म्य के नियम" को सोफ़िस्तों की स्वतंत्र व्याख्यापद्धति का फल मानना संभवत: अनुचित न होगा।
परंपरा ने सोफ़िस्तों को स्थूल व्यक्तिवाद का पोषक ठहराया है। किंतु प्रोतागोरस के कथन को कि "मनुष्य ही सब वस्तुओं की माप है" यदि उस समय तक विकसित दार्शनिक मतों का एक संक्षिप्त टिप्पणी मानें तो कोई बड़ी भूल न होगी। दार्शनिकों के चिंतन का न कोई मानदंड था, न उनके चिंतन की कोई शैली थी। पाश्चात्य तर्क का जन्मदाता अरस्तू (385-22 ई. पू.) तो बाद में हुआ। अतएव, सोफ़िस्त विचारकों की स्वतंत्र व्याख्यापद्धति को यूनानी दर्शन के तार्किक उत्कर्ष का निमित्त कारण कहा जा सकता है।
शारदा देवी
जन्म और परिवार
सारदा देवी का जन्म 22 दिसम्वर 1853 को बंगाल प्रान्त स्थित जयरामबाटी नामक ग्राम के एक गरीब ब्राह्मण परिवार में हुआ। उनके पिता रामचन्द्र मुखोपाध्याय और माता श्यामासुन्दरी देवी कठोर परिश्रमी, सत्यनिष्ठ एवं भगवद् परायण थे।
विवाह
केवल 5 वर्ष की उम्र में इनका विवाह श्री रामकृष्ण से कर दिया गया था। जब रामकृष्ण के साथ विवाह हेतु कोई योग्य कन्या नहीं मिल रही थी तब ठाकुर ने सामने से जयरामबाटी में पता लगाने के लिये कहा था और कहा था कि इस कन्या का जन्म मेरे लिये ही हुआ है। सामान्यत: विवाह संतानोत्पत्ति के लिये किया जाता है किन्तु शारदा देवी और रामकृष्ण का विवाह संबंध अलौकिक था। रामकृष्ण देव हमेशा शारदा देवी को माँ के रूप में ही देखते थे। एक दिन रामकृष्ण देव की मन:स्थिति जानने हेतु माँ शारदा ने उनसे पूछा: 'बताईये तो मैं आपकी कौन हूँ?' रामकृष्ण ने बिना विलंब उत्तर दिया कि, 'जो माँ काली मूर्ति में विराजमान है वहीं माँ आपके रूप में मेरी सेवा कर रही हैं।' उनके विवाह संबंध में विषय वासना को कोई स्थान नहीं था। उनके भक्तों का मानने है कि माँ शारदा और रामकृष्ण देव कई जन्मों से एक दूसरे के सहचारी थे।
दक्षिणेश्वर में
अठारह वर्ष की उम्र में वे अपने पति रामकृष्ण से मिलने दक्षिणेश्वर पहुँची। रामकृष्ण इस समय कठिन आध्यात्मिक साधना में बारह बर्ष से ज्यादा समय व्यतीत कर चुके थे और आत्मसाक्षात्कार के सर्बोच्च स्तर को प्राप्त कर लिया था। उन्होने बड़े प्यार से सारदा देवी का स्वागत कर उन्हे सहज रूप से ग्रहण किया और गृहस्थी के साथ साथ आध्यात्मिक जीवन व्यतीत करने की शिक्षा भी दी। सारदा देवी पवित्र जीवन व्यतीत करते हुए एवं रामकृष्ण की शिष्या की तरह आध्यात्मिक शिक्षा ग्रहण करते हुए अपने दैनिक दायित्व का निर्वाह करने लगीं। रामकृष्ण सारदा को जगन्माता के रूप में देखते थे। 1872 ई. के फलाहारिणी काली पूजा की रात को उन्होंने सारदा की जगन्माता के रूप में पूजा की। दक्षिणेश्वर में आनेवाले शिष्य भक्तों को सारदा देवी अपने बच्चों के रूप में देखती थीं और उनकी बच्चों के समान देखभाल करती थीं।
संघ माता के रूप में
1886 ई. में रामकृष्ण के देहान्त के बाद सारदा देवी तीर्थ दर्शन करने चली गयीं। वहाँ से लौटने के बाद वे कामारपुकुर में रहने आ गयीं। पर वहाँ पर उनकी उचित व्यवस्था न हो पाने के कारण भक्तों के अत्यन्त आग्रह पर वे कामारपुकुर छोड़कर कलकत्ता आ गयीं। कलकत्ता आने के बाद सभी भक्तों के बीच संघ माता के रूप में प्रतिष्ठित होकर उन्होंने सभी को माँ रूप में संरक्षण एवं अभय प्रदान किया। अनेक भक्तों को दीक्षा देकर उन्हें आध्यात्मिक मार्ग में प्रशस्त किया। प्रारंभिक वर्षों में स्वामी योगानन्द ने उनकी सेवा का दायित्व लिया। स्वामी सारदानन्द ने उनके रहने के लिए कलकत्ता में उद्वोधन भवन का निर्माण करवाया।
अन्तिम जीवन
कठिन परिश्रम एवं बारबार मलेरिया के संक्रमण के कारण उनका स्वास्थ्य बिगड़ता गया। 20 जुलाई 1920 को श्री माँ सारदा देवी ने नश्वर शरीर का त्याग किया। बेलूर मठ में उनके समाधि स्थल पर एक भव्य मंदिर का निर्माण किया गया है।
उपदेश और वाणी
सारदा देवी ने कोई किताब नहीं लिखी उनके बोल स्वामी निखिलानंद और स्वामी तपस्यानंद ने रिकॉर्ड किये थे। सारदा देवी का आध्यात्मिक ज्ञान बहुत उच्च कोटि का था।
उनके कुछ उपदेश।:
महात्मा गांधी की हत्या
मोहनदास करमचंद गांधी की हत्या 30 जनवरी 1948 की शाम को नई दिल्ली स्थित बिड़ला भवन में गोली मारकर की गयी थी। वे रोज शाम वहां प्रार्थना किया करते थे। 30 जनवरी 1948 की शाम जब वे संध्याकालीन प्रार्थना के लिए जा रहे थे तभी नाथूराम गोडसे उनके पैर छूने का अभिनय करते हुए उनके सामने गए और उनपर बैरेटा पिस्तौल से तीन गोलियाँ दाग दीं। उस समय गांधी अनुचरों से घिरे हुए थे।
इस मुकदमे में नाथूराम गोडसे सहित आठ लोगों को हत्या की साजिश में आरोपी बनाया गया। इन आठों लोगों में से तीन आरोपियों शंकर किस्तैया, दिगम्बर बड़गे, विनायक दामोदर सावरकर, में से दिगम्बर बड़गे के सरकारी गवाह बनने के कारण बरी कर दिया गया। शंकर किस्तैया को उच्च न्यायालय में अपील करने पर माफ कर दिया गया। सावरकर के खिलाफ़ कोई सबूत नहीं मिलने से अदालत ने उन्हें मुक्त कर दिया। अन्त में बचे पाँच अभियुक्तों में से तीन - गोपाल गोडसे, मदनलाल पाहवा और विष्णु रामकृष्ण करकरे को आजीवन कारावास हुआ तथा दो- नाथूराम गोडसे व नारायण आप्टे को फाँसी दे दी गयी।
मृत्यु के दिन
बिड़ला भवन में शाम पाँच बजे प्रार्थना होती थी लेकिन गाँधी सरदार पटेल के साथ मीटिंग में व्‍यस्‍त थे। तभी सवा पाँच बजे (5:20 मिनट पर) उन्‍हें याद आया कि प्रार्थना के लिए देर हो रही है। 30 जनवरी 1948 की शाम जब बापू आभा और मनु के कन्धों पर हाथ रखकर मंच की तरफ बढ़े कि उनके सामने नाथूराम गोडसे आ गया। उसने हाथ जोड़कर कहा-"नमस्‍ते बापू!" गान्धी के साथ चल रही मनु ने कहा - "भैया! सामने से हट जाओ, बापू को जाने दो। बापू को पहले ही देर हो चुकी है।" लेकिन गोडसे ने मनु को धक्‍का दे दिया और अपने हाथों में छुपा रखी छोटी बैरेटा पिस्टल से गान्धी के सीने पर एक के बाद एक तीन गोलियाँ दाग दीं। दो गोली बापू के शरीर से होती हुई निकल गयीं जबकि एक गोली उनके शरीर में ही फँसी रह गयी। 78 साल के महात्‍मा गान्धी का उसी समय देहांत हो चुका था। बिड़ला भवन में गान्धी के शरीर को ढँककर रखा गया था। लेकिन जब उनके सबसे छोटे बेटे देवदास गान्धी वहाँ पहुँचे तो उन्‍होंने बापू के शरीर से कपड़ा हटा दिया ताकि दुनिया शान्ति और अहिंसा के पुजारी के साथ हुई हिंसा को देख सके।
न्यायालय में नाथूराम गोडसे द्वारा दिये गये बयान के अनुसार जिस पिस्तौल से गान्धी की हत्या की गयी, वह उसने दिल्ली में एक शरणार्थी से खरीदी थी।
षड्यन्त्रकारी
गान्धी की हत्या करने के मामले में मुख्य अभियुक्त नाथूराम गोडसे सहित कुल आठ व्यक्तियों को आरोपी बनाकर मुकदमा चलाया गया। उन सबके नाम इस प्रकार हैं:
पिछले प्रयास
बिड़ला भवन में प्रार्थना सभा के दौरान गान्धी पर 10 दिन पहले भी हमला हुआ था। मदनलाल पाहवा नाम के एक पंजाबी शरणार्थी ने गान्धी को निशाना बनाकर बम फेंका था लेकिन उस वक्‍त गान्धी बाल-बाल बच गए। बम सामने की दीवार पर फटा जिससे दीवार टूट गयी। गान्धी ने दिल्ली में अपना पहला आमरण अनशन शुरू किया था जिसमें साम्प्रदायिक हिंसा को तत्काल समाप्त करने और पाकिस्तान को 55 करोड़ रुपये का भुगतान करने के लिये कहा गया था। गान्धी को डर था कि पाकिस्तान में अस्थिरता और असुरक्षा से भारत के प्रति उनका गुस्सा और बढ़ जायेगा तथा सीमा पर हिंसा फैल जायेगी। गान्धी की जिद को देखते हुए सरकार ने इस रकम का भुगतान कर दिया लेकिन हिन्दू संगठनों को लगा कि गान्धी मुसलमानों को खुश करने के लिये चाल चल रहे हैं। बम ब्‍लास्‍ट की इस घटना को गान्धी के इस फैसले से जोड़कर देखा गया। नाथूराम गोडसे इससे पहले भी बापू के हत्या की तीन बार (मई 1934 और सितम्बर 1944 में) कोशिश कर चुका था, लेकिन असफल होने पर वह अपने दोस्त नारायण आप्टे के साथ वापस बम्बई (मुंबई) चला गया। इन दोनों ने दत्तात्रय परचुरे और गंगाधर दंडवते के साथ मिलकर बैरेटा (Beretta) नामक पिस्टल खरीदी। असलहे के साथ ये दोनों 29 जनवरी 1948 को वापस दिल्ली पहुँचे और दिल्ली स्टेशन के रिटायरिंग रूम नम्बर 6 में ठहरे।
प्रत्यक्ष वर्णक्रम
प्रत्यक्ष वर्णक्रम या दृष्य वर्णक्रम विद्युत चुम्बकीय वर्णक्रम का एक भाग है, जो मानवीय चक्षुओं को दिखाई देता है। इस श्रेणी की विद्युत चुम्बकीय तरंगों को प्रकाश कहते हैं। एक आदर्श मानवी चक्षु वायु में देखती है 380 नैनोमीटर से 750 नैनोमीटर तरंगदर्घ्य की प्रकाश को देख सकती है। । इसके अनुसार जल में और अन्य माध्यमों में यह उस माध्यम के अपवर्तन गुणांक (refractive index) के गुणक में दृश्यता घट जाती है। आवृत्ति के अनुसार, यह 400-790 टैरा हर्ट्ज के बराबर की पट्टी में पङता है। आँख द्वारा देखे गए प्रकाश की अधिकतम संवेदनशीलता 555 nm (540 THz) होती है (वर्णक्रम के हरे क्षेत्र में)। वैसे वर्णक्रम में वे सभी रंग नहीं होते जो कि मानवी आँख या मस्तिष्क देख या पहचान सकता है जैसे भूरा, गुलाबी या रानी अनुपस्थित हैं। यह इसलिए क्योंकि ये मिश्रित तरंग दैर्घ्य से बनते हैं, खासकर लाल के छाया।
महात्मा गांधी की हत्या
सरदार पटेल से आखिरी मुलाकात
देश को आजाद हुए अभी महज पाँच महीने ही बीते थे कि मीडिया में पण्डित नेहरू और सरदार पटेल के बीच मतभेदों की खबर आने लगी थी। गान्धी ऐसी खबरें सामने आने से बेहद दुखी थे और वे इसका जवाब देना चाहते थे। वह तो यहाँ तक चाहते थे कि वे स्वयं सरदार पटेल को इस्‍तीफा देने को कह दें ताकि पण्डित नेहरू ही सरकार का पूरा कामकाज देखें। लेकिन ऐसा नहीं हो सका। उन्‍होंने 30 जनवरी 1948 को पटेल को बातचीत के लिये hag Tag चार बजे शाम को बुलाया और प्रार्थना खत्‍म होने के बाद इस मसले पर बातचीत करने को कहा। लेकिन नियति को यह मंजूर नहीं था। पटेल अपनी बेटी मणिबेन के साथ तय समय पर गांन्धी जी के पास पहुँच गए। सरदार पटेल के साथ मीटिंग के बाद प्रार्थना के लिये जाते समय गान्धी जी, नाथूराम गोडसे द्वारा उनकी हत्या कर दी गयी।
सुरक्षा
गान्धी कहा करते थे कि उनकी जिन्दगी ईश्‍वर के हाथ में है और यदि उन्‍हें मरना हुआ तो कोई बचा नहीं सकता। उन्‍होंने एक बार कहा था-"जो आज़ादी के बजाय सुरक्षा चाहते हैं उन्‍हें जीने का कोई हक नहीं है।" हालांकि बिड़ला भवन के गेट पर एक पहरेदार जरूर रहता था। तत्‍कालीन गृह मन्त्री सरदार पटेल ने एहतियात के तौर पर बिड़ला हाउस पर एक हेड कांस्‍टेबल और चार कांस्‍टेबलों की तैनाती के आदेश दिये थे। गान्धी की प्रार्थना के वक्‍त बिड़ला भवन में सादे कपड़ों में पुलिस तैनात रहती थी जो हर संदिग्‍ध व्यक्ति पर नजर रखती थी। हालांकि पुलिस ने सोचा कि एहतियात के तौर पर यदि प्रार्थना सभा में हिस्‍सा लेने के लिए आने वाले लोगों की तलाशी लेकर उन्‍हें बिड़ला भवन के परिसर में घुसने की इजाजत दी जाये तो बेहतर रहेगा। लेकिन गान्धी को पुलिस का यह विचार पसन्द नहीं आया। पुलिस के डीआईजी पद के एक अफसर ने भी गान्धी से इस बारे में बात की और कहा कि उनकी जान को खतरा हो सकता है लेकिन गान्धी नहीं माने।
प्रत्यक्ष वर्णक्रम
वर्ण प्रदर्शन वर्णक्रम
वर्ण प्रदर्शक (जैसे, कम्प्यूटर प्रदर्शक या दूरदर्शन उपकरण) लाल, हरा, तथानीला वर्ण मिलाते हैं, वर्णक्रम के बराबरी में। इस दृष्टान्त में पतली लाल, हरी व नीली पट्टियाँ ऊपर प्रयोग किए रंग को निर्मित करने में लगे इन रंगों का मिश्रण।